Diari Oficial de la Generalitat Valenciana


Sumari del DOGV 1961, del 10-02-1993 (1993/827126)

ORDRE de 25 de gener de 1993, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1993.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/25/(2)/dof/vci/html**

### Dades del document

Número de DOGV
:   1961

Data del DOGV
:   10-02-1993

Secció del DOGV
:   DISPOSICIONS GENERALS

Número del document
:   1993/827126


Data del document
:   25-01-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 25 de gener de 1993, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1993.  
1. De l'àmbit d'aplicació.  
Les normes d'aquesta ordre, en els termes que en cada cas s'estableixen, s'aplicaran a la gestió i la modificació del pressupost de despeses de la Presidència de la Generalitat Valenciana, de les distintes conselleries i de les entitats autònomes de caràcter administratiu, llevat de la Gerència de Ports, i de les de caràcter comercial i anàleg integrades en el sistema informàtic comptable de la Generalitat Valenciana, sense perjudici de les particularitats administratives i comptables d'aquestes últimes.  
2. De la gestió en els distints capítols de despeses.  
2.1 De la contractació de les estimacions anuals.  
Amb caràcter previ a l?inici de l?execució de les despeses previstes en el pressupost per a 1993, els òrgans gestors hauran de tramitar necessàriament la contractació de:  
a) L'anualitat 93 de les despeses d'abast plurianual derivades de la gestió d'exercicis anteriors.  
b) Les obligacions adquirides com cal en virtut de l'article primer del Decret 29/1991.  
c) La projecció anual de totes aquelles despeses de caràcter fix i periòdic, i també de les que sent inherents al desenvolupament de cada programa siguen susceptibles d'estimació anual. En aquest sentit, es projectaran, contraent en fase «AD», els conceptes de despesa següents:  
- Per al capítol primer, es contrauran els crèdits en la quantia necessària per a cobrir el cost compromès fins a desembre de 1993.  
- Per al capítol segon s'adoptarà com a criteri general de contractació de la despesa el de l?import liquidat en l?exercici 1992; aquesta contracció es realitzarà, almenys, sobre els conceptes de despesa següents:  
221 Arrendament de béns:  
22146 Edificis  
223 Subministraments:  
22144 Energia elèctrica  
22162 Aigua  
22140 Gas  
22756 Combustible  
224 Transports i comunicacions:  
22440 Telèfon  
225 Treballs i altres empreses:  
22972 Neteja  
22475 Seguretat  
25 Concerts sanitaris  
- Per als capítols quart i setè es contrauran:  
a) Aquelles línies que financen despeses de funcionament d'entitats i empreses de la Generalitat Valenciana.  
b) Les línies de subvenció específiques següents:  
09 442.20 Ajudes alumnes centres concertats i conveniats EGB/EE/Pre-esc.  
 Serveis complementaris de transport i menjador  
 Gratuïtat llibres de text  
09 442.30 Alumnes centres concertats i conveniats FP  
 1r. Alumnes centres concertats i conveniats FP  
 2n. Ajudes alumnes centres concertats BUP (antigues filials)  
13 322.10 Sosteniment de guarderies infantils laborals  
13 313.10 Pensions assistencials  
 Reducció preu transport públic majors de 65 anys  
 Prestacions econòmiques reglades  
13 313.20 Convenis manteniment de comunitats terapèutiques  
2.2 Despeses de personal.  
a) A l?efecte del seguiment de les plantilles i l?evolució dels costos de personal, els òrgans responsables d'elaboració de les nòmines del personal trametran mensualment a la Direcció General de Pressupostos simultàniament amb els suports informàtics per al seu pagament la informació que es recull en l'annex. La tramesa d'aquesta informació es farà en suport informàtic (disquet) i serà requisit inexcusable per a ordenar el pagament de les nòmines.  
b) El Crédito disponible de cada programa pressupostari serà objecte de distribució entre els articles següents del pressupost:  
Article 10, «Dotació financera per a la cobertura anual de vacants en la relació de llocs de treball», es dotarà amb la quantitat necessària per a cobrir el cost anual dels llocs vacants de les relacions de llocs amb dotació pressupostària, i també de l?import resultant de les previsions sobre perfeccionament de triennis del personal efecte al programa pressupostari.  
Article 18, «Dotació financera per a la cobertura de:  
- Contractacions de caràcter temporal i nomenaments interins per motius diferents d'ILT (Incapacitat Laboral Transitòria).  
- Classificació de nous lloes de treball que s'han d'incloure en les relacions inicials d'aquells programes pressupostaris en fase d'assumpció de competències o que per la naturalesa de les seues funcions són autoritzats a la creació de nous llocs de treball.  
- Nomenaments de personal eventual a l?empara del Decret 203/1988.  
- Hores extraordinàries, mitjançant el procediment que es determina en l'apartat h).  
- Gratificacions extraordinàries, mitjançant el procediment que es determina en l'apartat i).  
c) En les dotacions financeres del capítol primer no es tramitaran documents de gestió, llevat d'aquelles reserves (RC) que s'estime oportú realitzar-hi.  
d) Les transferències entre «Dotacions financeres» seran, en qualsevol cas, competència de la Conselleria d'Economia i Hisenda i tindran per objecte adequar aquestes a les seues finalitats específiques.  
e) Substitucions del personal en situació d'incapacitat laboral transitòria.  
e.1) Sols podran autoritzar-se substitucions de personal derivades d'ILT en els casos de llocs d'atenció directa, entenent com a tals els següents:  
- Personal dels centres dependents de l'Institut Valencià de Salut, sanitari i no sanitari amb funcions d'atenció a malalts tant en centres d'atenció primària com especialitzada o en centres hospitalaris, fins a la quantia prevista a aquest efecte en el pressupost per a 1993 i que constituirà a l'inici de l?exercici la dotació de l'article 17.  
- Personal dels centres de formació professional ocupacional dependents de la Conselleria de Treball i Afers Socials en aquells casos en què siga estrictament necessari per a la prestació del servei, als quals s'aplicarà el que disposa l'apartat g).  
- Personal dels centres dependents de l?Institut de Serveis Socials, sanitari i no sanitari amb funcions d'atenció al públic en aquells casos en què siga estrictament necessari per a la prestació del servei, als quals s'aplicarà el que disposa l'apartat g).  
- Personal dels centres docents dependents de la Conselleria de Cultura, Educació i Ciència.  
Per al personal dels cossos docents, fins a la quantia prevista a aquest efecte en el pressupost per a 1993 i que constituirà a l?inici de l?exercici la dotació de l'article 17.  
Per al personal pertanyent al catàleg de llocs amb destinació en els centres docents, en aquells casos en què siga estrictament necessari per a la prestació del servei, s'aplicarà el que disposa l'apartat g).  
- Personal de la Conselleria d'Agricultura i Pesca en llocs de treball d'inspecció pecuària, als quals s'aplicarà el que disposa l'apartat g).  
- Personal de la Conselleria de Medi Ambient en lloes amb funcions de vigilància forestal i de parcs naturals quan siga imprescindible la substitució, als quals s'aplicarà el que disposa l'apartat g).  
e.2) La inclusió d'aquest personal en nòmina s'efectuarà sempre atenent les regles següents:  
- Les retribucions d'aquest personal es faran efectives per mesos venguts, per això, s'inclouran en nòmina d'endarreriments, les substitucions realitzades en el mes anterior, mitjançant el comunicat d'alta i baixa pels dies del mes en què realitzà la substitució.  
- Les retribucions mensuals es calcularan tenint en compte les parts proporcionals de les pagues extres i dies de vacances a l'objecte que no pertoque cap liquidació en acabar la substitució per a la qual foren contractats o nomenats.  
f) Gestió de les «Dotacions Financeres», articles 10 i 18.  
f. 1) Article 10.  
A càrrec de la dotació financera de l'article 10 s'efectuaran els documents «MC» necessaris per a:  
Atendre les retribucions i el cost de la seguretat social del personal que passe a cobrir una vacant dotada pressupostàriament, des de la data d'efecte del nomenament o contracte fins al final de l'exercici, amb destinació als articles 11, 12 i 14 del mateix programa pressupostari.  
Atendre els triennis del personal que es perfeccionen durant l'exercici i les reclassificacions de llocs de treball ocupats, des de la data d'efecte fins al final de l'exercici. El MC inclourà la quota d'empresa de la seguretat social, i tindrà com a destinació els articles 11 i 12 del mateix programa pressupostari.  
f.2) Article 18.  
A càrrec de la dotació financera de l'article 18 s'efectuaran els documents «MC» necessaris per a: atendre les retribucions i el cost de la quota d'empresa de la seguretat social, del personal objecte de contractació laboral o nomenament interí per substitucions degudes a vacances o permisos amb dret a retribució, en els casos que pertoque, per l'import necessari segons el temps de duració de la substitució que ha de coincidir amb la duració del contracte o del nomenament; en vèncer aquest haurà de causar baixa en la nòmina  
En aquests supòsits el crèdit destinació serà l'article 16, d'acord amb el detall següent per conceptes econòmics: 16 1. 10 per a retribucions bàsiques, 161.80 per a les complementàries i 162. 10 per al cost de la quota d'empresa de la seguretat social.  
En els comunicats d'inclusió en nòmina s'indicarà com a funció la que corresponga al programa a càrrec del qual es contracta o nomena anteposant-li un 9.  
Atendre el cost anual de la classificació de nous llocs o reclassificació dels existents. El «MC», que inclourà la quota d'empresa de la seguretat social, tindrà com a destinació l'article 10.  
En els supòsits en què la contractació temporal o el nomenament interí siga deguda a substitucions per permisos sense dret a retribució, el «MC» s'haurà de realitzar per l'import necessari per a cobrir la diferència de cost del contracte o nomenament i el cost del personal al qual substitueixen, i tindrà com destinació els mateixos crèdits operatius a càrrec dels quals s'imputava el cost del personal al qual substitueixen. Els òrgans competents hauran de realitzar els documents «AD» complementaris que pertoquen, pel mateix import que el «MC».  
En el supòsit del punt anterior quan el cost del nou contracte o nomenament no siga superior al del personal al qual substitueixen, no s'hauran de comptabilitzar els documents AD/ amb motiu de la baixa del beneficiari d'aquesta situació, i el seu cost es comptabilitzarà a càrrec dels mateixos crèdits que la persona substituïda.  
Atendre l'import de les hores extraordinàries. El MC, que inclourà la quota d'empresa de la seguretat social, tindrà com a destinació els articles 11 i 12.  
Atendre l'import de les gratificacions extraordinàries. El MC, que inclourà la quota d'empresa de la seguretat social, tindrà com a destinació els articles 11 i 12.  
g) Gestió de l'article 17.  
Les contractacions que s'hagen d'efectuar per a substitucions de personal, derivades de la ILT, en els casos que pertoque, es realitzaran a càrrec de l'article pressupostari 17 de cada programa, conceptes econòmics: 171.10 per a retribucions bàsiques, 171.80 per a les complementàries i el 172. 10 per a la quota d'empresa de la Seguretat Social.  
Les distintes conselleries trametran, per mitjà de les intervencions delegades, a la Intervenció General els comunicats d'inclusió en nòmina d'aquest personal, després del control oportú, sense efectuar cap comptabilització i indicant-hi com a funció de nòmina la mateixa funció que tinga la persona a la qual substitueix canviant el primer dígit dels quatre per un 7.  
En aquest comunicat indicaran el nom i el número de nòmina de la persona en ILT a qui substitueix.  
La Intervenció General, una vegada confeccionada la nòmina, comptabilitzarà els documents «AD» i «OK» corresponents a aquest personal.  
La Direcció General de Pressupostos efectuarà mensualment els MC+ necessaris en l'article 17 dels programes afectats a càrrec dels ingressos produïts com a conseqüència de prestacions delegades de la seguretat social. Amb aquesta finalitat, la Intervenció General formalitzarà un manament d'ingrés en el concepte «Reintegraments ILT» a càrrec de la rúbrica corresponent de fons extrapressupostaris, per l?import total de les prestacions delegades per ILT, retingudes en el TC- 1 del mes corresponent.  
h) Hores extraordinàries.  
Els òrgans competents de cada conselleria trametran a la Conselleria d'Economia i Hisenda la previsió del cost de les hores extraordinàries i de la quota empresarial a la Seguretat Social que ha d'efectuar el personal, per tal de fer la modificació pressupostària del capítol 11 al capítol 1, article 18, tot això per l?import necessari per atendre aquesta despesa.  
i) Gratificacions extraordinàries.  
Els òrgans competents de cada conselleria trametran a la Conselleria d'Economia i Hisenda la previsió del cost de les gratificacions per serveis extraordinaris i de la quota empresarial a la Seguretat Social, per tal de fer la modificació pressupostària del capítol II al capítol I, article 18, tot això per l'import necessari per atendre aquesta despesa.  
j) Cursos de perfeccionament.  
Una vegada avaluat el cost dels cursos de perfeccionament que s'han de realitzar, l'òrgan competent de cada conselleria trametrà la seua previsió a la Conselleria d'Economia i Hisenda per tal de fer la modificació pressupostària del capítol II al capítol I, article 13, per l?import necessari per atendre aquesta despesa.  
2.3 Despeses de funcionament.  
La modificació dels imports autoritzats per programa per a cada secció en concepte d'«atencions protocolàries i representatives», «publicitat» i «publicacions», es tramitarà mitjançant la proposta de modificació de crèdits corresponent.  
La redistribució dels subconceptes esmentats entre els diferents programes d'una mateixa secció sense variar l?import global autoritzat, requerirà únicament sol·licitud motivada de,. la secretaria general.  
A aquest efecte es consignaran aquests crèdits atenent la classificació econòmica següent:  
228.4. Atencions protocol·làries i representatives. S'imputaran les despeses de solemnitats, recepcions i visites d'autoritats, i les que, sent d'aquesta naturalesa, s'ocasionen per la realització de congressos, reunions científiques, exposicions, o qualsevol altre acte similar.  
228.2. Publicitat i propaganda. Recollirà les despeses d'informació que es realitzen per mitjà de premsa, ràdio, televisió, cinema, tanques o qualsevol altre mitjà que tracte de difondre qüestions que es jutgen d'interés, i també les despeses de divulgació de campanyes de mentalització.  
No s'imputaran a aquest concepte les despeses derivades de publicitat per licitació en contractacions administratives.  
228.7. Publicacions institucionals. Recollirà totes les despeses ocasionades per l?edició de publicacions, tant periòdiques com no periòdiques, tals com maquetació, impressió, disseny, galerades, etc.  
Així mateix, s'inclouran en aquest concepte el pagament dels drets d'autor i de les minutes als col·laboradors en les publicacions que edite la Generalitat Valenciana.  
2.4 Transferències corrents i de capital.  
1. S'entendrà per línia de subvenció, tant en el capítol quart com en el seté, l'actuació o conjunt d'actuacions que, mitjançant ajudes a tercers i independentment de la seua naturalesa, tenen per objecte la consecució d'un objectiu concret en cada programa pressupostari.  
En aquest sentit el crèdit dels capítols quart i seté de cada programa es gestionarà per mitjà de les línies incloses en l'annex de transferències corrents i de capital.  
La comptabilització de les distintes fases d'execució de cadascuna de les línies de subvenció comportarà l?obertura prèvia de sublínies, les quals hauran de contenir necessàriament una descripció diferenciada de la que ja figura en la línia corresponent, en la qual s'explicite la destinació dels documents de gestió corresponents.  
2. El règim de gestió de les línies de subvenció atendrà els criteris següents:  
Les subvencions de caràcter genèric s'hauran de sotmetre als criteris de publicitat, concurrència i objectivitat, sense que a càrrec de les línies que les articulen es puga diferenciar cap sublínia que no s'haja sotmés a aquests criteris.  
Les convocatòries corresponents a subvencions incloses en el pressupost inicial hauran de ser publicades en el DOGV durant el primer trimestre de l?exercici. Se n'exceptuen aquelles subvencions genèriques que pel seu caràcter estrictament estacional no puguen ser objecte de convocatòria durant aquest període Inicial de l?exercici.  
- Les subvencions a què fa referència l'article 45, c), del text refós de la Llei d'Hisenda Pública constituiran una línia independent per programa pressupostari, en la qual s'hauran de diferenciar sublínies específiques per beneficiari.  
- Les ajudes regulades en. l'article 45, d), del text refós esmentat s'hauran de tramitar mitjançant el corresponent expedient de modificació pressupostària que implicarà necessàriament la inclusió, en l'annex de transferències corrents corresponents, de tantes línies de subvenció corresponents com ajudes es concedesquen.  
- Les transferències corrents o de capital que es canalitzen per mitjà de convenis constituiran, amb caràcter general, una línia independent. No obstant això, es podran donar les excepcions següents:  
a) Supòsits en què prèviament hi hagués una actuació administrativa subjecta a publicitat, concurrència o objectivitat, on es podran constituir sublínies independents.  
b) Supòsits en què hi haja conveni març o que l'homogeneïtat en la naturalesa, l?objecte o els fins dels convenis aconselle l'existència d'una única línia en la qual es diferencien sublínies específiques per a cada beneficiari.  
2.5 Inversions reals.  
El crèdit del capítol sisé de cada programa es gestionarà per mitjà dels projectes de l'annex d'inversions reals.  
A aquest efecte, els documents RA «Reserva de crèdit per a autorització de despeses», que tindran com a funció possibilitar la iniciació dels tràmits administratius necessaris fins arribar a la fase d'execució de la despesa, es faran en cadascun dels projectes que s'han de seleccionar de l'annex.  
La comptabilització de les fases següents d'execució de cadascun dels projectes seleccionats comportarà l?obertura prèvia de subprojectes, els quals contindran inexcusablement una descripció diferenciada de la que ja figura en el projecte corresponent, i també el codi territori d'acord amb el que disposa la Circular de 27 de febrer de 1992, de la Direcció General d'Economia, com a destinació dels documents corresponents annexats al RA/.  
La realització d'obres de conservació i manteniment el pressupost de les quals no ultrapasse el milió de pessetes, els subministraments menors, i els procedents d'obligacions d'exercicis tancats validades o adquirides com cal, i també aquells casos que s'indiquen expressament, no requeriran per a la gestió la fase prèvia RA «Reserva per a l'autorització».  
3. Del seguiment dels crèdits.  
Seran objecte de revisió i seguiment singular, per la Direcció General de Pressupostos, els crèdits de l?estat de despeses següents:  
1 . Les subvencions genèriques les convocatòries de les quals no hagen estat publicades en el DOGV durant el primer trimestre.  
2. Les subvencions nominatives que no es troben en fase d'execució durant el primer semestre.  
3. Els projectes d'inversió no adjudicats durant el primer semestre.  
En relació amb l?estat d'ingressos les conselleries hauran de trametre a la Direcció General de Tributs i Patrimoni a efecte de la posterior revisió, la documentació següent:  
1. Aquelles que gestionen programes finançats totalment o parcialment per ingressos dels capítols III, V i VI, en acabar cada trimestre i per a complir el que disposa l'article 16 de la Llei 711992, de Pressupostos de la Generalitat Valenciana per a 1993, una memòria que justifique l?estat d'execució d'aquests ingressos.  
2. Les que gestionen subvencions finalistes, una vegada acabat el primer trimestre, la relació d'assignacions que resulten de la distribució territorial prevista en l'article 153 del text refós de la Llei General Pressupostària, i els fons que com a resultat de la seua execució en l?exercici anterior, tindran la consideració de tresoreria en origen.  
Com a conseqüència de la revisió efectuada, la Conselleria d'Economia i Hisenda podrà, d'acord amb el que disposa l'article 19 apartat 2.b. de la Llei 7/1992, adoptar les mesures d'ajust de crèdits que estime necessàries i proposar al Consell la reassignació d'aquells crèdits que derivats de l'anàlisi del seguiment considere oportuns.  
4. Dels crèdits efectes a fons condicionats.  
1. La Conselleria d'Economia i Hisenda podrà, d'ofici, determinar la no disponibilitat dels crèdits efectes a fons condicionats, a fi de controlar-ne la gestió.  
L'import retingut podrà ser inferior a la totalitat dels fons condicionats subjectes a control, amb l?objecte que part d'aquests fons es troben a disposició dels òrgans gestors perquè puguen iniciar l?execució de les despeses corresponents sense haver de complir més tràmits que els aplicables a les altres despeses de la mateixa naturalesa.  
Així mateix, amb caràcter previ i independent a la tramitació de les sol·licituds d'anul·lació de la retenció, l?execució de les despeses corresponents a fons condicionats podrà realitzar-se a càrrec dels crèdits disponibles.  
L'anul·lació total o parcial de la retenció serà sol·licitada pels serveis econòmics de cada conselleria a la Direcció General de Pressuposts mitjançant la tramesa de la documentació que garantesca l?executabilitat de les partides esmentades d'acord amb els condicionaments que li siguen aplicables.  
2. En el cas d'actuacions cofinançades pel fons estructurals de la CEE i altres iniciatives comunitàries la documentació esmentada en el paràgraf anterior serà tramesa a la Direcció General d'Economia, la qual tramitarà, quan pertoque, l'anul·lació de la retenció corresponent.  
La Direcció General d'Economia podrà requerir als organismes autònoms i empreses públiques de la Generalitat Valenciana que retinguen els fons efectes a actuacions cofinançades. La utilització dels fons retinguts es farà amb l?informe previ favorable de la Direcció General d'Economia en el qual es valorarà si les actuacions proposades compleixen els requisits exigits.  
La Direcció General d'Economia podrà requerir dels organismes gestors d'actuacions cofinançades tota la informació necessària que possibilite el compliment dels requisits exigits per la CEE.  
5. De les modificacions pressupostàries.  
5.1 De les modificacions en els crèdits incorporats com a romanents i resultes de l?exercici anterior.  
La Conselleria d'Economia i Hisenda analitzarà l?execució dels crèdits incorporats com a romanents i resultes de l?exercici anterior i, en aquells supòsits en què es done per extingit o ajornat el compromís pel qual foren incorporats a l?exercici corrent, anul·larà els saldos corresponents. Les disponibilitats obtingudes seran transferides d'ofici per la Conselleria d'Economia i Hisenda al programa 631.60 «Despeses diverses» de la secció 20.  
5.2 De les modificacions per habilitació i/o augment del crèdit per a interessos de demora.  
1. Per l?import dels interessos de demora meritats, la Conselleria d'Economia i Hisenda, d'acord amb el que disposa l'article 43 del text refós de la Llei d'Hisenda Pública Valenciana efectuarà d'ofici les modificacions oportunes que permeten l?habilitació i/o l'augment del crèdit per al pagament dels interessos de demora en cada programa pressupostari.  
2. Les modificacions esmentades es realitzaran a càrrec del capítol segon de cada programa, llevat que, per inexistència de crèdit disponible, a proposta de la conselleria afectada o d'ofici, es determine una altra font de finançament.  
3. La tramitació d'interessos de demora a instància de part, se sol·licitarà a la Intervenció General, per mitjà de la qual, si escau, se seguirà el que preveuen els punts anteriors.  
5.3 De les modificacions per generació i/o anul·lació de crèdits.  
Complementàriament al que disposa amb caràcter general aquesta ordre, les propostes de generació i/o anul·lació de crèdits que es recullen a continuació, inclouran la documentació següent:  
a) Per transferències de caràcter finalista.  
- Documentació justificativa de l'existència del dret a l?ingrés i el seu origen. S'haurà de documentar si en relació amb aquests ingressos hi ha fons sense justificar resultants d'exercicis anteriors, considerats com situació de tresoreria en l?origen per a la concessió de les noves subvencions.  
- Justificació, en l'informe de l'oficina pressupostària, que els crèdits de despesa la generació dels quals es proposa garanteixen la consecució dels fins objecte de l'ingrés.  
- Quan l'assignació definitiva per fons finalistes diferesca de l'import pressupostat, les conselleries responsables de la gestió hauran de proposar els corresponents ajustaments en l'estat de despeses.  
b) Per taxes i altres ingressos.  
Les propostes de generació i/o anul·lació de crèdits derivades dels estats de recaptació hauran d'incloure la memòria actualitzada a què fa referència aquesta ordre.  
5.4 De les modificacions tècniques.  
El Conseller d'Economia i Hisenda podrà, d'ofici o a instància de la conselleria interessada, segons el que disposa l'article 35 del text refós de la Llei d'Hisenda Pública Valenciana, acordar les modificacions tècniques en l?estructura, el contingut i la distribució dels crèdits del pressupost, sempre que no afecten la quantia global de les dotacions autoritzades.  
5.5 De les obligacions d'exercicis tancats.  
A l'efecte del que disposa l'article tercer del Decret 1/1989, del Consell de la Generalitat Valenciana, les conselleries interessades hauran de trametre a la Intervenció General els expedients d'obligacions derivades de despeses compromeses en exercicis anteriors, no inclosos en els articles primer i segon del decret, per a validar-los, si escau, davant el Consell.  
En els supòsits en què els expedients de validació esmentats impliquen ulterior modificació de crèdits, la conselleria interessada, una vegada validats, haurà de trametre a la Direcció General de Pressupostos l'expedient de modificació pressupostària corresponent, d'acord amb el que estableixen els apartats d'aquesta ordre.  
S'entendrà que un expedient de validació d'obligacions d'exercicis tancats exigeix posterior modificació pressupostària, quan no hi haja crèdit disponible en l'aplicació pressupostària equivalent de l?exercici corrent.  
5.6 De les modificacions en els objectius i activitats dels programes pressupostaris.  
Tota alteració en la relació d'objectius previstos per a cada programa pressupostari requerirà l'autorització del Consell, llevat aquelles que siguen originades per generacions o anul·lacions de crèdits, cas en el qual serà competent per a autoritzar-les la Conselleria d'Economia i Hisenda.  
Les modificacions esmentades es proposaran:  
a) Compreses en la documentació de les propostes de modificació de crèdits.  
b) Com a propostes específiques, davant la Conselleria d'Economia i Hisenda sota l?epígraf «Modificació dels objectius del programa .... »  
5.7 De les modificacions en els annexos de línies de subvenció i projectes d'inversió.  
5.7.1 En els annexos de línies de subvenció.  
a) La creació o supressió en la relació de línies de subvenció de cada programa requerirà, a proposta de la Conselleria d'Economia i Hisenda, l'autorització del Consell.  
Com a excepció d'això, la Conselleria d'Economia i Hisenda podrà autoritzar:  
1. Les derivades d'actuacions finançades per fons condicionats, com a conseqüència de generacions o anul·lacions de caràcter finalista o que estiguen recollides en plans o programes sectorials prèviament aprovats pel Consell.  
2. Les corresponents a la gestió prevista en l'article 45, c) del text refós de la Llei d'Hisenda Pública Valenciana.  
3. Aquelles que, en virtut del que disposen els articles 45, b), 46.1 del text refós de la Llei d'Hisenda Pública Valenciana i 38, de la Llei 7/1992, tinguen per objecte la subscripció de convenis. A aquest efecte, la proposta de creació de la línia corresponent haurà d'incloure necessàriament el projecte de conveni que s'ha de subscriure i tots aquells informes de caràcter preceptiu que ha dur adjunts el projecte esmentat.  
4. Les que tinguen per finalitat l'agregació i/o desagregació de línies ja existents, atenent la seua naturalesa i el seu objecte.  
5. Les derivades de modificacions tècniques per imputació comptable, les derivades d'obligacions d'exercicis tancats adquirides com cal o validades.  
b) Les variacions en la consignació prevista per a les línies de subvenció que, no tenint caràcter nominatiu, figuren en l'annex i la modificació de les seues dades descriptives requeriran l'autorització de la Conselleria d'Economia i Hisenda.  
5.7.2 De la inclusió de projectes addicionals en els annexos d'inversions i operacions financeres d'inversió.  
a) Les propostes es trametran a la Direcció General de Pressupostos conjuntament o separadament de les propostes de modificació de crèdits que, si s'escau, porten aparellades.  
b) Serà suficient la resolució favorable de la Conselleria d'Economia i Hisenda per a la incorporació a l'annex corresponent dels nous projectes proposats quan es deriven de:  
- Generacions de caràcter finalista.  
- Plans o programes sectorials prèviament aprovats pel Consell.  
- Obligacions d'exercicis tancats adquirides com cal o validades.  
- Obres de reparacions menors.  
- Dotació de mitjans materials per al manteniment del nivell de prestació de serveis administratius.  
5.7.3 De les actualitzacions de les dades estimatives dels annexos d'inversions reals i operacions financeres d'inversió.  
Les dades relatives al cost total estimat per projecte i la seua distribució en anualitats podran ser actualitzades per cada conselleria.  
5.8 De les modificacions en la destinació expressa dels crèdits per a transferències.  
1. A l?efecte del que disposa l'article 36 d) de la Llei 7/1992, quan el Consell autoritze modificacions per a la creació, la supressió i/o la variació dels imports de línies de subvenció i/o la variació dels imports de línies de subvenció normatives, s'entendrà que duen implícita l'afectació i/o la desafectació al beneficiari que figure en les línies objecte de modificació.  
2. Tota proposta de desafectació de subvencions haurà d'incloure la documentació que justifique que ha decaigut el dret a la seua percepció.  
3. El desplegament de les modificacions esmentades correspondrà en tot cas a la Conselleria d'Economia i Hisenda.  
5.9 De la tramitació de les modificacions de crèdit.  
5.9.1 De la iniciació i la tramesa.  
a) Les propostes de modificació de crèdits seran iniciades pels òrgans responsables de la gestió i l?execució dels programes pressupostaris corresponents i trameses a la Direcció General de Pressupostos per les secretaries generals mitjançant documentació original.  
b) Simultàniament a la tramesa abans esmentada, se'n facilitarà c(pia a la Intervenció Delegada perquè en tinga coneixement i a l?efecte que pertoque.  
c) Si fent ús de les seues atribucions, la Conselleria d'Economia i Hisenda inicia una modificació en els crèdits d'una conselleria determinada, li comunicarà aquesta iniciació i demanarà, si s'escau, un informe de l?oficina pressupostària corresponent.  
5.9.2 De la codificació dels expedients.  
Tot expedient es numerarà en la mateixa conselleria que l?expedeix i s'haurà d'ajustar a la següent expressió numèrica: -.-/93/-, de forma que els dos primers dígits expressaran la secció afectada, els tres dígits següents ordenaran el número d'expedients tramitats per aquesta secció (001, 002, 003, ...) de manera que la Conselleria d'Economia i Hisenda els rebrà amb numeració correlativa; i els tres últims dígits els completarà la Direcció General de Pressupostos, que indicarà amb aquests el número que ocupa en el total d'expedients tramitats per a totes les seccions.  
5.9.3 De la documentació i el contingut de caràcter general.  
1 Els expedients de modificació de crèdits, sense perjudici de la documentació que es considere oportuna, hauran de contenir necessàriament:  
a) Proposta del conseller o autoritat en qui hagués delegat reglamentàriament, en la qual hauran de quedar identificats almenys el tipus de modificació i els imports globals per programes afectats.  
b) Un informe de l'oficina pressupostària, necessàriament subscrit pel seu responsable i que haurà de contenir els punts següents: -  
1. Origen i necessitat de la modificació.  
2. Justificació d'aquesta respecte a modificacions pressupostàries ja tramitades, que haguessen afectat els crèdits que es proposa modificar.  
3. Incidència en els objectius i activitats del programa.  
Es raonarà en aquest punt la incidència de la modificació respecte al compliment dels objectius i el desenvolupament de les activitats,  
4. Estudi i proposta de finançament.  
Quan es tracte de propostes de generació o anul·lació de crèdits, s'exposarà detalladament la font de finançament, la qual ineludiblement farà referència a la documentació que com a justificant s'adjunte com annex a l'expedient.  
Quan es tracte de minoració de despeses, es justificarà la seua disponibilitat basant-se en la inexistència de compromisos pendents i/o la no vinculació a finançament condicionat. A aquest efecte s'inclourà necessàriament la proposta de «MC (-) dels crèdits que s'han de minorar.  
5. Detall dels crèdits que s'han de modificar.  
En aquest mateix apartat i per a aquelles modificacions que comporten la inclusió de nous projectes d'inversió o de línies de subvenció, i també l'ampliació o minoració ja existents, hauran d'emplenar-se les fitxes establertes a l'efecte en l'ordre d'elaboració per a 1993.  
5.9.4 De la comunicació de l'execució de les modificacions.  
La Direcció General de Pressupostos trametrà pel sistema de telefax la corresponent resolució de la Conselleria d'Economia i Hisenda o el document acreditatiu de l'aprovació pel Consell i, si escau, la identificació dels assentaments comptables dels documents MC corresponents.  
5.9.5 De la tramitació de les transferències internes del capítol primer.  
Les transferències internes que afecten el capítol primer seran executades per la Conselleria d'Economia i Hisenda mitjançant resolució de la conselleria interessada, a la qual s'adjuntarà un informe que expresse les causes de la modificació i la justificació de l?import dels documents MC proposats, indicant-hi les persones o els llocs de treball afectats.  
6. Disposició derogatòria.  
Es derogada l?Ordre de 27 de juny de 1992, de la Conselleria d'Economia i Hisenda, i les disposicions de rang igual o inferior que s'oposen al que disposa aquesta ordre.  
7. Del desplegament d'aquesta ordre.  
La Intervenció General i la Direcció General de Pressupostos són autoritzades a dictar les instruccions que calguen per a l'aplicació del que disposa aquesta ordre.  
València, 25 de gener de 1993.  
El Conseller d'Economia i Hisenda,   
ANTONI BIRLANGA CASANOVA  
ANNEX  
Del registre de nòmines  
Camp Longitud Posició relativa  
DNI 6 1-5 núm  
Empresa/treballador 4 0-22 núm  
Secció 5 31-77 núm  
Direcció general 6 09-46 núm  
Programa pressupostari 1 39-29 núm  
Número de lloc 0 17-38 núm  
Concepte pressupostar 0 20-49 núm  
Classificació lloc 8 28-74 cha  
Sou base 2 76-81 núm  
Complement destinació 8 70-31 núm  
Complement específic 1 72-00 núm  
Complement personal trans. 9 16-53 núm  
Altres meritacions 9 15-43 núm  
Antiguitat 7 55-09 núm  
Base Mumpal 5 54-50 núm  
Grup tarifa s.s 1 27-29 núm  
Epígraf accidents 8 28-15 núm  
Venciment contracte 8 (aaaammdd) 93-90 núm  
Específic «E» 0 17-98 núm  
Classe (1) 2 61-41 núm  
Sexennis educació 4 61-981 núm  
Dies liquidats 7 311-476 núm  
(1) Classes  
 1 Funcionari Mufáce  
 2 Funcionari Mumpal  
 3 Funcionari Seg.Social  
 4 Laboral fix  
 5 Funcionari interí  
 6 Alt càrrec Muface  
 7 Alt càrrec Mumpal  
 8 Alt càrrec: Seguretat Social c.D.  
 9 Alt càrrec Seguretat Social s.D  
 10 Habilitat  
 11 Laboral temporal  
 12 Eventual Muface  
 13 Eventual Mumpal  
 14 Eventual Seg. Social s.D.  
 15 Eventual Seg. Social c.D.  
s.D. Sense Desocupació  
c.D. Amb Desocupació


Còpia Permalink ELI